መንግሥት የዜጎችን ደኅንነት ለማስጠበቅ እየሠራ መሆኑን ጠቅላይ ሚኒስትር ዐቢይ አሕመድ ተናገሩ፡፡
ጠቅላይ ሚኒስትር ዐቢይ አሕመድ (ዶክተር) በተለያዩ የዐረብ ሀገራት ከሚኖሩ ኢትዮጵያውያን ጋር በዱባይ ተወያይተዋል፤ በውይይታቸውም የዜጎችን ደኅንነት ለማስጠበቅ መንግሥት እየሠራ እንደሆነና ከአገራት ጋርም የሁለትዮሽ ስምምነት እየተፈራመ መሆኑን አስታውቀዋል።
ከመካከለኛው ምሥራቅ ሀገራት ጋር የቆየ ትስስር መኖሩን ያመለከቱት ጠቅላይ ሚኒስሩ ‹‹አሁን እናንተ በእነዚህ አገራት በሥራ ላይ ብትሆኑም አገራችሁ ተለውጣ ይህ ታሪክ እንደሚቀየር እመኑ፤ እስከዚያው ድረስ ግን ጠንክራችሁ ሥሩ›› ብለዋል።
ጎታችና ተጎታች ሳይኖር ሁሉም በጋራ ከሠራ ኢትዮጵያን መለወጥ እንደሚቻል የተናገሩት ጠቅላይ ሚኒስትሩ ‹‹የአንድ አገር ታላቅነት የሚለካው አንድነትና ፍቅርን በጋራ 